open-index/open-wikipedia-markdown huggingface dataset:
Jauza

**Jauza** () je rieka v Moskve a v Moskovskej oblasti v Rusku. Je  dlhá. Povodie rieky je .

## Priebeh toku
Pramení v močiari východne od mesta Mytišči. Preteká predovšetkým severovýchodnou časťou Moskvy, pričom v meste je regulovaná a vedie cez ňu 14 diaľničných, 6 železničných mostov a dva mosty metra. Vedie cez ňu aj diaľničný okruh MKAD, na jej brehu sa tiež nachádza technická univerzita. Ústi zľava do Moskvy (povodie Oky) v centre Moskvy.

## Prítoky
Má mnoho prítokov (11 pravostranných a 5 ľavostranných).

## Vodný režim
Pre posilnenie prietoku je do rieky privádzaná prostredníctvom Lichoborského kanála a rieky Lichoborky voda z Chimkinskej priehrady.

## Iné projekty

## Zdroj

Kategória:Rieky v Rusku
Kategória:Rieky v európskej časti Ruska
Christiaan Eijkman

**Christiaan Eijkman** (* 11. august 1858, Nijkerk, Holandsko – † 5. november 1930, Utrecht, Holandsko) bol holandský lekár a patológ, nositeľ Nobelovej ceny za fyziológiu alebo medicínu za rok 1929 za objav antineuritického vitamínu. Nobelovu cenu získal spolu s Frederickom Gowlandom Hopkinsom.

## Životopis
Lekárstvo Eijkmana fascinovalo už od detstva a už v týchto rokoch bol rozhodnutý stať sa lekárom. Svoje predsavzatie zobral vážne a medicínu študoval na univerzite v Amsterdame. V rokoch 18891896 bol riaditeľom patologického laboratória v Batávii, dnešnej Djakarte. Od roku 1898 bol tridsať rokov profesorom hygieny a súdneho lekárstva na univerzite v Utrechte.

## Skúmanie choroby beri-beri
Koncom 19. storočia sa na Blízkom východe rozšírila veľmi zákerná choroba zvaná beri-beri. Holandská vláda vymenovala osobitnú komisiu, ktorá mala za úlohu vyriešiť tento problém. V tejto komisii bol aj Christiaan Eijkman, ktorý bol v Batávii lekárom vo štátnej väznici. Jedného dňa, keď pozoroval sliepky, napadlo ho, či nie je nejaká súvislosť medzi kurou domácou a chorými, ktorí boli postihnutí chorobou beri-beri. Po dlhšom bádaní zistil, že medzi nimi úzka súvislosť je - spoločná strava. Sliepky boli kŕmené zvyškami väzenskej stravy. Okamžite sa informoval, aká je situácia v iných väzniciach a zistil, že niekde je chorých podstatne menej a niekde viac. Zistil totiž, že tam, kde sa varila výhradne lúpaná ryža, bolo chorých viac, a tam, kde šetrili a dávali väzňom nelúpanú ryžu, bola beri-beri skôr vzácnosťou.

Svoje výsledky uverejnil v roku 1897 v lekárskom časopise, ale aj napriek tomu, že tieto pozorovania prakticky znamenali vyriešenie problému choroby beri-beri, jeho správa nevyvolala veľkú pozornosť. Eijkman sa však nevzdával a pokračoval opäť vo svojich pokusoch na sliepkach. Sliepky rozdelil na dve skupiny: jednu kŕmil nelúpanou ryžou, druhú ryžou lúpanou a čoskoro zistil podľa svojho očakávania, že skupina kŕmená lúpanou ryžou prevažne ochorela a druhá skupina, kŕmená nelúpanou ryžou zostala zväčša zdravá. V tejto chvíli sa Eijkmanovi potvrdilo, že v šupke, ktorú obchodníci z ryže odstraňovali, aby mala väčší vzhľad aj väčšiu cenu, musia byť látky, ktorých nedostatok u výhradne ryžovej stravy spôsobuje aj ochorenie beri-beri. To znamená, že nielen že zistil hlavnú príčinu choroby beri-beri, ale tiež, že ako prvý fakticky objavil vitamíny.

Christiaan Eijkman však nedokázal aj napriek svojmu výskumu označiť látku, ktorá spôsobuje chorobu beri-beri. To sa podarilo vedcom až po jeho smrti, kedy poľský bádateľ Kazimierz Funk zopakoval Eijkmanove pokusy tentoraz na holuboch a dospel k záveru, že v šupke nelúpanej ryže sú naozaj látky, ktorých existenciu Eijkman predpovedal. Nazval ich vitamíny podľa latinského slova * vita * - život. V rovnakej dobe ako Funk, látky v šupkách ryže preskúmal aj Frederick Gowland Hopkins a položil základy vedy o vitamínoch.

## Iné projekty

## Externé odkazy
* Profil na Nobelprize.org
* Životopis na Nobelprize.org

## Zdroj

Kategória:Holandskí lekári
Kategória:Nositelia Nobelovej ceny za fyziológiu alebo medicínu
Kategória:Holandskí nositelia Nobelovej ceny
Kategória:Holandskí fyziológovia
Hierón I.

[náhľad|Hierón, víťaz olympijských hier, autor: [James Barry]]
**Hierón** (*Hierón*) bol tyran Gely a Syrakúz v 5. stor pred Kr.

Hierón sa stal tyranom Syrakúz po smrti svojho brata Gelóna, ktorý pôvodne vládol len v Gele. Gelón sa v Gele chopil moci v roku 491 pred Kr. po smrti tyrana Hippokrata. V roku 485 pred Kr. ho syrakúzski aristokrati, ktorých vyhnal ľud, zavolali na pomoc a Gelón si zo Syrakúz urobil svoju rezidenciu a za vládcu Gely vymenoval svojho brata Hieróna. Keď v roku 480 pred Kr. grécki tyrani Gelón a Thérón porazili Kartágijcov, Syrakúzy sa stali vedúcou mocnosťou vo Veľkom Grécku. Po smrti Gela moc v Syrakúzach prevzal Hierón aj napriek nárokom svojho brata Polynéza.

Hierón na začiatku svojej vlády (477 pred Kr.) zabránil Anaxilovi z Rhégia napadnúť v Itálii epizefyrskú Lokridu a razantne vystupoval proti Krotónu. V roku 475 pred Kr. zničil sicílske mesto *Katanu* a znova ho založil ako *Aitnu* s 10 000 novými osadníkmi. Etruskov spacifikoval v roku 474 pred Kr. v rozhodujúcej námornej bitke pri Kúmach a založil syrakúzsku kolóniu na ostrove Ischia. O dva roky neskôr zvrhol vládu tyrana Théróna v Akragante, pretože ten po smrti Gelóna podporoval Polyzéla. Jeho panovnícky dvor hojne navštevovali významní básnici a filozofovia, vrátane Aischyla, Simónida a Epicharma. Jeho víťazstvá v jazdeckom preteku a preteku dvojkolesových vozov so štvorzáprahom z olympijských  a pýtických hier oslávil v *epinikiách* lyrický básnik Pindaros. Hierón zomrel v roku 466 pred Kr. a jeho smrťou sa tyranida v Syrakúzach skončila.

## Referencie a bibliografia

Kategória:Vládcovia starovekého Grécka
Kategória:Víťazi starovekých olympijských hier v tethrippe
Hlas Ameriky

**Hlas Ameriky** (*Voice of America*) je pôvodne rozhlasová, neskôr aj televízna a v súčasnosti aj internetová oficiálna externá stanica federálnej vlády USA, plne hradená z vládnych zdrojov.

Hlas Ameriky začal vysielať 1. februára 1942 v štyroch jazykoch (angličtina, nemčina, francúzština a taliančina). Ich počet sa čoskoro rozrástol na 40, medzi nimi bola aj čeština. Po skončení druhej svetovej vojny bol ich počet znížený, ale len dočasne.
Nové uplatnenie našiel Hlas Ameriky počas studenej vojny vysielaním do krajín komunistického bloku. Paradoxné je, že v 50. rokoch bola stanica Hlas Ameriky obvinená z podpory komunizmu a bola vyšetrovaná podvýborom Josepha McCarthyho.

Hlas Ameriky významne prispel k pádu komunistického režimu v Česko-Slovensku. Česko-Slovenské vysielanie bolo v 80. rokoch 3-hodinové, rozdelené na ranný a večerný blok. Na rozdiel od Slobodnej Európy nebol Hlas Ameriky v 80. rokoch česko-slovenskými úradmi rušený a česko-slovenská redakcia údajne dosahovala vyššiu počúvanosť než Slobodná Európa.
Po páde režimu v Česko-Slovensku stanica obmedzovala vysielanie v češtine a slovenčine. Posledné vysielanie Hlasu Ameriky v slovenčine bolo 27. februára 2004.

## Externé odkazy
* Oficiálne webové stránky Hlasu Ameriky

Kategória:Rozhlasové stanice USA
Kategória:Železná opona
Valea lui Mihai

**Valea lui Mihai** (, pôvodne *Mihaifalău*) je mesto v Bihárskej župe v Rumunsku. Nachádza sa na severovýchode župy, 67 km severne od župného mesta Oradea (Veľký Varadín), na hlavnej ceste Diosig – Săcueni – Tarcea – Valea lui Mihai – Satu Mare, 8 km od hranice s Maďarskom.

## História
Prvá písomná zmienka o meste je z 20. augusta 1270. V 14. storočí udelil mestu panovník Karol Róbert právo vyberať mýto. Počas dôb Mateja Korvína sa spomína ako jedno z Bihárskych miest, roku 1459 získava právo na organizovanie trhov. Roku 1587 bolo vyplienené Turkami a obyvateľstvo ušlo do hôr. V 18. storočí tu vlastnili majetky viacerí tunajší šľachtici, ako Stubenberg, Bujanovics, Gencsy, Slavy a Bernat. V roku 1871 bola postavená železničná trať Debrecín - Satu Mare, ktorá prechádzala aj mestom. Vojny mesto prežilo pomerne pokojne, jeho rozmach prichádza práve v medzivojnovom období. Socializmom bolo mesto zasiahnuté rovnako ako celé Rumunsko, boli tu však postavené viaceré priemyselné podniky, ktoré podnietili nárast počtu obyvateľov. Roku 1961 tu vzniklo teoretické lýceum a roku 1968 bola v Stutenbergovskom zámočku založená nemocnica.

## Demografia

## Zdroj

Kategória:Mestá v Rumunsku
Kategória:Mestá v Bihárskej župe
Alexander Dalrymple

**Alexander Dalrymple** (* 24. júl 1737, Edinburgh, Spojené kráľovstvo - † 19. jún 1808, Londýn) bol škótsky geograf a prvý hydrograf britskej Admirality. 

Bol hlavným propagátorom teórie, že v južnom Tichom oceáne existuje obrovská, doteraz neobjavená pevnina - Terra Australis Incognita. 

Vytvoril tisíce námorných máp mnohých morí a oceánov a prispel významnou mierou k bezpečnosti plavby. Jeho teória podnietila vyslanie radu prieskumných plavieb s cieľom nájsť doteraz neobjavený kontinent a to až do doby, kedy James Cook svojou druhú plavbou, konanou v rokoch 1772 - 1775, dokázal, že Terra Australis neexistuje.

Roku 1765 bol zvolený za člena Kráľovskej spoločnosti. Roku 1782 bol zvolený za zahraničného člena Kráľovskej švédskej akadémie vied.

## Referencie


## Zdroj

Kategória:Geografi
Kategória:Členovia Kráľovskej spoločnosti
Kategória:Osobnosti z Edinburghu
Kategória:Členovia Kráľovskej švédskej akadémie vied
Hongkonský dolár

**Hongkonský dolár** je oficiálna mena v Osobitnej administratívnej oblasti Číny Hongkong. Zároveň sa neoficiálne používa v Macau a v priľahlej čínskej provincii Kuang-tung. Hongkonský dolár je trinásta najobchodovanejšia mena na svete a od roku 1983 je fixným kurzom naviazaná na americký dolár.

## Dejiny
V rokoch 1863 až 1935 sa v Hongkongu razili a používali strieborné dolárové mince. V roku 1935 opustili posledné dve krajiny - Hongkong a Čína - strieborný štandard a Hongkong prvýkrát zaviedol hongkonský dolár, ktorý bol v pomere 16:1 fixovaný na britskú libru. Kurz bol roku 1967 upravený na 14,55 HKD za libru. V roku 1972 sa presunul fix z britskej libry na americký dolár.

V roku 1974 však Hongkong opustil fixný kurz a bol uvedený režim voľne pohyblivého kurzu. Veľké výkyvy v kurze však vyvolali nestabilitu v bankovom systéme a v roku 1983 sa dolár vrátil k fixnému kurzu v hodnote 7,8 HKD za USD. Naviazanie na americký dolár trvá dodnes a výmenný kurz sa od roku 2005 môže pohybovať v rozmedzí 7,75 - 7,85 HKD za USD.

Makajská peseta (MOP) je v súčasnosti fixným kurzom naviazaná na hongkonský dolar kurzom 1,03 MOP za 1 HKD.

## Emitovanie bankoviek
Podľa Základného zákona (Basic Law), hongkonskej miniústavy, má hongkonská vláda suverenitu nad kontrolou meny na svojom území. Menová politika sa vykonáva prostredníctvom vládnej agentúry Hong Kong Monetary Authority (HKMA). Jednou z jej hlavných úloh je dbať na to, aby bol zachovaný stanovený výmenný kurz s americkým dolárom. Na tento účel zhromaždila tretie najväčšie devízové rezervy na svete.

HKMA však sama nevydáva bankovky. Túto právomoc zverila do rúk troch bánk, ktoré môžu vydať nové bankovky len vtedy, keď majú preukázateľne dostatočné krytie v amerických dolároch. Banky majú voľnú roku pri tvorbe dizajnu bankoviek.

Hongkonské doláre vydávajú:

* HSBC
* Bank of China
* Standard Chartered Bank

## Referencie

Kategória:Meny v Ázii
Kategória:Ekonomika v Hongkongu
Joseph Banks

Sir **Joseph Banks**, (* 13. február 1743, Londýn, Spojené kráľovstvo – † 19. jún 1820, tamže) bol anglický prírodovedec, botanik, prezident Kráľovskej spoločnosti a patrón anglických prírodovedcov. 

V rokoch 1768 – 1771 sa zúčastnil prvej plavby Jamesa Cooka. Bol jedným zo zakladateľov *The Association for Promoting the Discovery of the Interior Parts of Africa*, britskej organizácie, založenej roku 1788 za účelom prieskumu Západnej Afriky. Cieľom organizácie bolo okrem iného objavenie prameňov Nigeru a nájdenie *strateného zlatého mesta* Timbuktu.

Približne 80 druhov rastlín nesie po Josephovi Banks meno Banksia. V Medzinárodnom registri mien rastlín ma skratku Banks.

## Referencie


## Zdroj

Kategória:Britskí prírodovedci
Kategória:Britskí botanici
Kategória:Prezidenti Kráľovskej spoločnosti
Kategória:Členovia Kráľovskej švédskej akadémie vied
Kategória:Členovia Nemeckej akadémie prírodných vied Leopoldina
Kategória:Osobnosti na austrálskych poštových známkach
Kategória:Osobnosti z Londýna
Kategória:Royal Botanic Gardens, Kew
Samuel Wallis

**Samuel Wallis** (* 23. apríl 1728, Camelford, Spojené kráľovstvo – † 21. január 1795, Londýn) bol britský moreplavec, ktorý v rokoch 1766 – 1768 oboplával svet.

## Životopis
Narodil sa v Camelforde v Cornwalle. Roku 1766 bol poverený velením lode HMS ''Dolphin'' s cieľom oboplávať svet. *Dolphin* bol sprevádzaný loďou *Swallow* pod velením Philipa Cartereta. Krátko po preplávaní Magalhaesovho prielivu sa obe lode oddelili; Wallis pokračoval k Tahiti, ktoré v júni 1767 pomenoval na počesť britského kráľa *Ostrovom kráľa Georga III.*. Potom pokračoval do Batavie, kde mnoho členov jeho posádky zomrelo na dyzentériu. Cestou cez Mys dobrej nádeje sa vrátil v máji 1768 do Anglicka. Wallis preto mohol poskytnúť cenné informácie Jamesovi Cookovi, ktorý bol krátko po Wallisovi vyslaný do Tichomoria a ktorý mal vo svojej posádke aj niekoľko mužov z *Dolphina*.

Roku 1780 bol menovaný komisárom britskej Admirality.

Polynézske súostrovie Wallis a Futuna, ktoré je teraz súčasťou francúzskeho zámorského územia, je pomenované na jeho počesť.

## Referencie


## Iné projekty

## Externé odkazy
* Biografia 

## Zdroj

Kategória:Britskí moreplavci
International Plant Names Index

**International Plant Names Index** (**IPNI**) je databáza vedeckých mien semenných rastlín, papradí a im príbuzných rastlín, zahŕňajúca aj základné bibliografické údaje, ktoré s týmito názvami súvisia. Je veľmi podrobná na úrovni druhov a rodov. Jej cieľom je eliminovať potrebu neustále vyhľadávať primárne zdroje pri zisťovaní bibliografických informácií o rastlinných názvoch.

## Referencie


## Pozri aj
* Zoznam botanikov a mykológov podľa skratiek

## Zdroj

Kategória:Botanická nomenklatúra
Kategória:Biologické databázy
Kategória:Royal Botanic Gardens, Kew
Magic!

**Magic!** (štylizované ako **MAGIC!**) je kanadská reggae fusion skupina, ktorej členmi sú textár a producent Nasri, Mark Pellizzer, Alex Tanas a Ben Spivak. Skupina pochádza z Toronta. V roku 2013 vydala skupina debutový singel „Rude“, ktorý dosiahol 1. miesto v siedmych krajinách.

## Členovia
* Nasri – hlavný spevák, gitara
* Mark Pellizzer – gitara, vokály
* Ben Spivak – basová gitara, sprievodný spev
* Alex Tanas – bicie, sprievodný spev

## Diskografia
;Štúdiové albumy
* *[[Don’t Kill the Magic (album)|Don’t Kill the Magic]]* (2014)

;Single
* „Rude“ (2013)
* „Don’t Kill the Magic“ (2014)
* „Let Your Hair Down“ (2014)
* „No Way No“ (2015)

## Ocenenia

## Referencie

## Externé odkazy
* Oficiálna webstránka

## Zdroj

Kategória:Reggae fusion
Kategória:Reggaerockové hudobné skupiny
Kategória:Poprockové hudobné skupiny
Kategória:Kanadské hudobné skupiny
Kategória:Indiepopové hudobné skupiny
Kategória:Hudobné skupiny z 2012
Kategória:Štvorice v hudbe
Kategória:Držitelia ceny Juno
Kategória:Hudobné skupiny z Toronta
LM-68M

[náhľad|LM-86M v [Električková doprava v Petrohrade|Petrohrade]]
**LM-68M** () je model sovietskej električky vyrábanej spoločnosťou PTMZ. Spolu 2122 vozidiel bolo vyrobených v rokoch 1974 – 1988.

Ide o širokorozchodnú, štvornápravovú a vysokopodlažnú električku, dlhú , širokú , vysokú  a s hmotnosťou 19,5 t. V porovnaní so svojím predchodcom LM-68, má električka vystužený rám a chýba jej strešné okno. Kapacita vozidla je 206 osôb, z toho 35 sediacich a 71 stojacich.

## Iné projekty

## Zdroj

Kategória:Električky PTMZ
Kategória:Dráhové vozidlá vyrábané od roku 1974
Vașcău

**Vașcău** (,  do 19. storočia *Craiva*) je mesto v Bihárskej župe v Rumunsku, nachádzajúce sa cca  od najbližšieho mesta Ștei. Mesto sa skladá z nasledovných častí: 
Câmp, Câmp-Moți, Colești, Vărzarii de Jos, Vărzarii de Sus.

## História
V meste sa nachádza významné archeologické nálezisko zo staršej doby kamennej, dokazujúce osídlenie tohoto územia naozaj oddávna. Prvá písomná zmienka o nejakej usadlosti v tejto oblasti však pochádza až z listiny *Liber regius* z roku 1552, kde sa spomína ako Nagykohó („Veľká pec”, rumunsky Cuptorul Mare). Mesto sa zúčastnilo na revolučných aktivitách roku 1784 a v rokoch 1848 – 1849. V medzivojnovom období boli v meste postavené viaceré školy a továreň na spracovanie mramoru. V roku 1956 sa už spomína ako mesto, skladajúce sa z hore spomenutých častí.

## Demografia

## Osobnosti
* Alexandru Andrițoiu (* 1929 – † 1996), rumunský básnik
* Benea Mircea (* 1922), univerzitný profesor Polytechnickej fakulty Klužskej univerzity
* Alexandru Boc (* 1946), rumunský športovec

## Zdroj

Kategória:Mestá v Rumunsku
Kategória:Mestá v Bihárskej župe
Major label

**Major label** je v hudobnom priemysle značka, ktorá patrí jednému z kapitálovo najsilnejších a svetový trh ovládajúcich hudobných vydavateľstiev. Ako protiklad tohto označenia býva používaný výraz *independent label*, ktorého majiteľom je nezávislé vydavateľstvo.

V súčasnosti existujú tri veľké hudobné vydavateľstvá, ktoré ovládajú asi 80 percent svetového hudobného priemyslu. Sú to Universal Music Group, Sony BMG a Warner Music Group. Produkcia týchto nakladateľstiev sa ďalej delí na hlavné a vedľajšie *značky* (*labely*). Napríklad BMG Entertainment má cez 200 vedľajších značiek. Vzhľadom na neustále prelievanie vedľajších značiek medzi major labely, zakladanie nových a rušenie neúspešných, je veľmi ťažké sa v nich orientovať.

## Vývoj
;Major labely v rokoch 1988 – 1998 (veľká šestka)
# Warner Music Group
# EMI
# Sony Music (známa ako CBS Records až do januára 1991, potom sa premenovalo na Sony Music thereafter)
# BMG Music
# Universal Music Group
# Polygram

;Major labely v rokoch 1998 – 2004 (veľká päťka)
# Warner Music Group
# EMI
# Sony Music
# BMG Music
# Universal Music Group (Polygram bol pohltený UMG)

;Major labely v rokoch 2004 – 2008 (veľká štvorka)
# Warner Music Group
# EMI
# Sony BMG (Sony a BMG sa zlúčili)
# Universal Music Group

;Major labely v rokoch 2008 – 2011 (veľká štvorka)
#Sony Music Entertainment
#EMI Group
#Warner Music Group
#Universal Music Group

;Major labely od roku 2011, (veľká trojka)
#Sony Music Entertainment
#Warner Music Group
#Universal Music Group (EMI bola pohltená UMG)

## Zoznam major labelov
Zoznam nie je úplný a poskytuje len nezákladnější prehľad. Sú uvedené len hlavné značky, vedľajšie značky nie sú v zozname uvedené.

* **[[Vivendi Universal]]**: Universal Music Group, EMI Group, MCA Records, Motown, Geffen, Lost Highway, Polydor, Island, Def Jam
* **[[Time Warner]]**: Warner Music Group, Atlantic, Rhino, Elektra, Sire, Reprise, WEA
* **[[Sony BMG|Sony BMG Music Entertainment]]**: Sony Music, Columbia, Epic, CBS, BMG, Arista Records, RCA

## Zdroj

Kategória:Hudobný priemysel
Oxyrhynský papyrus 222

náhľad|Oxyrhynský papyrus 222
**Oxyrhynský papyrus 222** (P. Oxy. 222 alebo P. Oxy. II 222) je útržkovitý grécky papyrusový rukopis z 3. storočia obsahujúci zoznam olympijských víťazov od neznámeho autora. V súčasnosti sa nachádza v Britskej národnej knižnici (oddelenie rukopisov, 1185) v Londýne.

*Oxyrhynský papyrus 222* bol objavený v roku 1897 v egyptskom nálezisku v Oxyrhynchosu britskými archeológmi Bernardom Grenfellom a Arthurom Huntom. Staroveký Oxyrhynchos sa nachádzal v Hornom Egypte. Po pripojení Egypta k Rímskej ríši sa mesto stalo administrativnym strediskom, obývanom potomkami gréckych prisťahovalcov. Odpadové jamy tohto starovekého mesta ukrývali obrovské množstvo papyrusov nevyčísliteľnej hodnoty. Papyrusy boly dopravené do Oxfordu, kde začala práca na ich lúštení, ktorá trvá dodnes. Texty na papyrusoch obsahujú fragmenty účtov, závetov, súdnych sporov, súkromných listov, horoskopov a iných záznamov. Oživujú tak kedysi kypiaci svet obyvateľov mesta, svet vzostupu a pádu Rímskej ríše a počiatky kresťanstva.

Oxyrhynský papyrus 222 má rozmery 180 x . Predná strana papyrusu uvádza zoznam olympijských víťazov zo 75. do 78. a od 81. do 83. olympijských hier, (480 – 468 pred Kr., 456 – 448 pred Kr.) a športové disciplíny: beh na jedno stadion, zápasenie, box (aj mládežnícky), beh na dve stadiá, dlhý beh, päťboj, pankration, beh ťažkoodencov, preteky so štvorzáprahom koní a jazdecké preteky. Zadná strana obsahuje fragmenty účtov. Text Oxyrhynského papyrusu 222 bol publikovaný Grenfellom a Huntom v roku 1899.

## Referencie a bibliografia

 
## Pozri aj
* Zoznam olympijských víťazov staroveku

Kategória:Staroveké Grécko
Kategória:Olympijské hry
Kategória:Oxyrhynské papyrusy
Lars Hansen

**Lars Peter Hansen** (* 26. október 1952 Champaign, Illinois, USA) je americký ekonóm, zaoberajúci sa najmä makroekonomikou, ekonometriou a teóriou financií, nositeľ Ceny Švédskej ríšskej banky za ekonomické vedy na pamiatku Alfreda Nobela za rok 2013.

## Osobný život
Je ženatý s Grace Tsiang, dcérou čínsko-amerického ekonóma Sho-Chieh Tsianga a spolu majú syna Petra.

## Životopis
Jeho otec Roger Gaurth Hansen, bol profesorom biochémie na Utah State University. Má dvoch bratov, Ted Howard Hansen pôsobí ako imunológ na * Washington University in St. Louis* a Roger Hansen je inžinierom v oblasti manažmentu vodných zdrojov.

V roku 1974 získal titul bakalára na Utah State University a v roku 1978 získal na University of Minnesota titul PhD. Následne nastúpil ako asistent a docent na Univerzitu Carnegie Mellon a v roku 1981 začal pôsobiť na University of Chicago. Na tejto univerzite je dnes profesorom ekonómie.

Jeho najznámejším vedeckým výsledkom je vývoj ekonometrickej techniky tzv. zovšeobecnená metóda momentov (, skratka: *GMM*). Táto metóda umožňuje testovať účinnosť vybraných vzťahov v ekonomických modeloch bez nutnosti úplnej špecifikácie celého modelu.

Je autorom alebo spoluautorom mnohých prác, ktoré sa zaoberajú aplikáciou metódy do rôznych oblastí ekonómie, napríklad financií, medzinárodných financií alebo makroekonómie. Jeho raná práca s Kennethom Singletonom významne zlepšila chápanie nedostatkov širokej triedy modelov pre oceňovanie aktívov. Spoločne s Ravi Jagannathanom skonštruoval jednoduché vzťahy, ktoré musia spĺňať preferencie investorov v teoretických modeloch, aby takéto modely mohli uspieť pri vysvetlení vysokých rizikových prémií finančných aktívov.

V súčasnej dobe sa spoločne s Thomasom Sargentom zaoberá robustným rozhodovaním investorov v podmienkach neistoty. Spolu s Josém Scheinkmanom skúma časovú štruktúru vzťahu k riziku a neistote.

V roku 1984 získal spoločne s Kennethom Singletonom Frischovu medailu. V roku 2013 bol ocenený Nobelovou cenou za ekonómiu, spoločne s Robertom Shillerom a Eugenom Famom.

Hansen je členom americkej Národnej akadémie vied. V súčasnej dobe je tiež riaditeľom na Becker Friedman Institute for Research in Economics na University of Chicago a spolupodieľa sa na vedení Macro Financial Modelling Group, ktorá skúma vzťah finančného sektora a reálnej ekonomiky.

## Iné projekty

## Externé odkazy
* Profil na Nobelprize.org
* Životopis na Nobelprize.org
* Osobná stránka na University of Chicago
* Rozhovor

## Zdroj

Kategória:Ekonómovia USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Nositelia Nobelovej ceny z USA
Kategória:Členovia United States National Academy of Sciences
Kategória:Absolventi Utah State University
Kategória:Absolventi University of Minnesota
Kategória:Vyučujúci na Carnegie Mellon University
Kategória:Vyučujúci na University of Chicago
Kategória:Osobnosti z Illinoisu
Viliam Chorváth

MUDr. **Viliam Chorváth** (* 11. apríl 1915, Bodorová – † 15. júl 1974 Bratislava) bol popredný slovenský, medzinárodne uznávaný, cievny chirurg a univerzitný profesor.

Vo výskumnej a klinickej praxi sa venoval problémom všeobecnej a brušnej chirurgie, neurochirurgie, endokrinnej, cievnej a rekonštrukčnej chirurgie.

## Životopis
V roku 1939 vyštudoval medicínu na Lekárskej fakulte Univerzity Komenského v Bratislave a do roku 1944 bol lekárom chirurgického oddelenia Štátnej nemocnice v Trnave. Zúčastnil sa na ilegálnom protifašistickom odboji, bol aktívnym účastníkom SNP. V dobe od 2. 9. do 21. 10. 1944 pôsobil  v Dobšinej vo vojenskej poľnej nemocnici Zdravotnej správy 1. čs. armády na Slovensku ako jej veliteľ a chirurg. Liečilo sa v nej 250 pacientov. Po obsadení Dobšinej Nemcami pôsobil v poľnej nemocnici v Čiernej Lehote.
Od roku 1945 pôsobil na I. chirurgickej klinike Lekárskej fakulty Univerzity Komenského v Bratislave, v roku 1971 sa stal jej prednostom. Od roku 1951 bol zástupcom vedúceho, od roku 1970 vedúcim katedry chirurgie Lekárskej fakulty Univerzity Komenského v Bratislave. Je laureátom Národnej ceny (1950) a nositeľom vysokých vojenských ocenení (Čs. vojenská medaila za zásluhy I. stupňa, Čs. vojnový kríž 1939...)

V rokoch 1945 – 1948 počas študijného pobytu vo Francúzsku a Belgicku spolupracoval so zvučnými menami európskej chirurgie. S profesorom Fontainom napríklad v roku 1949 popísal nové cievne ochorenie arteriolitídu (zápal tepien). Na študijnom pobyte v ZSSR v roku 1960 zbieral vedomosti od najlepších tamojších chirurgov. V roku 1953 ako prvý v Československu úspešne realizoval cievnu transplantáciu, do chirurgickej praxe zaviedol viacero nových operačných metód. Prvý upozornil na spastické poúrazové uzavretie ciev. Dospel k cenným záverom v liečbe Raynaudovej choroby (záchvatovitá bledosť prstov rúk vyvolaná chladom alebo duševným napätím, mimoriadna precitlivenosť stien prstových tepien na chlad a napätie).

Ako prvý v Československu uviedol do praxe operáciu podľa Ogneva a upozornil na možnosť embolektómie (chirurgické odstránenie embolu, napríklad krvnej zrazeniny). Je autorom hodnotných štúdií z abdominálnej (brušnej) chirurgie, neurochirurgie, autorom okolo 100 štúdií a článkov v domácich a zahraničných odborných časopisoch. 

Bol členom Francúzskej chirurgickej spoločnosti,  Francúzskej flebologickej spoločnosti, Proktologickej spoločnosti latinských krajín, Medzinárodnej angiologickej spoločnosti a Collége Francaise de Pathologie Vasculaire. 

## Referencie


## Externé odkazy
* https://www.turieconline.sk/region/osobnosti-a-dejatelia/item/chorvath-viliam-2 
* https://www.najkrajsikraj.sk/chorvat-viliam/ Viliam Chorváth

## Zdroj
* TASR, Kto je Kto na Slovensku 1969

Kategória:Slovenskí chirurgovia
Kategória:Slovenskí univerzitní profesori
Dave McKean

**Dave McKean** (* 29. december 1963, Maidenhead, Berkshire) je anglický ilustrátor, fotograf, grafický dizajnér, kresliar komiksov, režisér a hudobník.

## Životopis
V rokoch 1982-1986 študoval na Vysokej škole umenia a dizajnu v Berkshire. Pred ukončením štúdia sa začal živiť ako ilustrátor. V roku 1986 stretol spisovateľa Neila Gaimana a odvtedy sa s ním podieľal na mnohých projektoch. K ich prvým spoločným komiksom patrí *Black Orchid* a *Signal to Noise*. Veľmi populárnou sa stala komiksová séria *[[Sandman]]*, ku ktorej Dave McKean navrhol obálky pomocou koláží a experimentami s fotografiami. Od začiatku 90. rokov minulého storočia sa venuje hlavne ilustrácii a dizajnu. Roku 1998 vstúpil do sveta kinematografie, režíroval napríklad celovečerný film *MirrorMask*.

## Zdroj

Kategória:Anglickí džezoví klaviristi
Kategória:Britskí ilustrátori
Kategória:Britskí fotografi
Kategória:Britskí filmoví režiséri
Kategória:Britskí kresliari komiksov
What's Welsh for Zen: The Autobiography of John Cale

***What's Welsh for Zen: The Autobiography of John Cale*** je autobiografická kniha napísaná waleským hudobníkom, hudobným producentom a skladateľom Johnom Caleom. Ten ju napísal spoločne s Victorom Bockrisom. Graficky ju upravil anglický výtvarník Dave McKean, ktorý neskôr dizajnoval tiež Caleovu biografickú knihu *[[Sedition and Alchemy]]* z roku 2003. Prvýkrát bola vydaná v januári roku 1999 nakladateľstvom Bloomsbury vo viazanom formáte v kartónovom obale. Neskôr vyšla aj v paperback verzii.

## Referencie

## Zdroj

Kategória:Knihy z 1999
Kategória:John Cale
Humphrey Searle

**Humphrey Searle** (* 26. august 1915 – † 12. máj 1982) bol anglický hudobný skladateľ a pedagóg.

## Životopis
Narodil sa roku 1915 v Oxforde, študoval na londýnskom konzervatóriu Royal College of Music (medzi jeho pedagógov patrili John Ireland a Gordon Jacob) a následne odišiel na šesťmesačné štipendium do Viedne, kde súkromne študoval u Antona Weberna. Roku 1938 začal pracovať pre BBC. Neskôr sa začal venovať výhradne skladateľskej činnosti. Skladal rôzne orchestrálne skladby, klavírne sonáty, skladby pre hlas a orchester, komornú hudbu, skladby pre gitaru, balety aj opery. Taktiež sa venoval skladaniu hudby pre film, napríklad pre film *The Haunting* režiséra Roberta Wisa. Venoval sa aj pedagogickej činnosti, medzi jeho žiakov patrili okrem iných Michael Finnissy a John Cale. Výrazne sa zaoberal dielom klaviristu a skladateľa Ferenza Liszta. Zomrel roku 1982 v Londýne vo veku 66 rokov.

## Referencie


## Externé odkazy
* 
* 
* Humphrey Searle na Classical Net

## Zdroj

Kategória:Anglickí hudobní skladatelia
Kategória:Operní skladatelia
Kategória:Britskí skladatelia filmovej hudby
Kategória:Skladatelia vážnej hudby
Kategória:Osobnosti z Oxfordu
Klub 231

**Klub politických väzňov** (**Klub 231**, **K 231**) je organizácia z obdobia tzv. Pražskej jari, ktorá združovala bývalých politických väzňov, ktorých komunistický režim v Česko-Slovensku uväznil zväčša na základe zákona na ochranu ľudovo-demokratickej republiky č. 231/1948 Zb.

Predsedom prípravného výboru sa stal Karel Nigrín. Ustanovujúce zhromaždenie Klubu 231 sa konalo 31. marca 1968 v Prahe. Zúčastnilo sa ho do 2 500 ľudí. Poslaním Klubu 231 bolo dosiahnuť úplnú rehabilitáciu všetkých nezákonne odsúdených osôb. Vytváranie okresných pobočiek organizácie a posielanie prihlášok do klubu dosiahlo masové rozmery. Podľa odhadu Klubu 231 bolo na základe zákona č. 231/1948 Z. odsúdených v Česko-Slovensku asi 128 tisíc ľudí.

Prihlášku za člena Klubu 231 podalo niekoľko desiatok tisíc ľudí. Celá činnosť organizácie bola vlastne len "zakladateľská". Činnosť Klubu 231 ukončila okupácia Česko-Slovenska. Viacerí predstavitelia Klubu 231 emigrovali. Organizácia bola potom predmetom záujmu Štátnej bezpečnosti, ale vedeniu Klubu 231 sa podarilo zničiť podstatnú časť materiálov, najmä členské prihlášky.

K 231 sa stal jedným zo symbolov Pražskej jari. Po páde režimu na jeho činnosť nadviazala Konfederácia politických väzňov Česko-Slovenska.

## Externé odkazy
* Pražské jaro 1968 - Klub 231 
* Úplné znenie Zákona na ochranu lidově demokratické republiky (česky)

Kategória:Dejiny Česko-Slovenska
Kategória:Komunizmus v Česko-Slovensku
Kategória:Pražská jar
National Youth Orchestra of Wales

**National Youth Orchestra of Wales** () je waleský mládežnícky orchester založený Irwynom Waltersom v roku 1945 v Cardiffe. Hrajú v ňom hudobníci od trinástich do dvadsaťjeden rokov veku. Koncertuje prevažne vo Walese, ale občasne vyráža aj do iných krajín. Medzi dirigentov orchestra patria napríklad Clarence Raybould (1945 – 1966), Elgar Howarth (1991 – 1995) alebo Owain Arwel Hughes (2003 – 2010). Vo svojich začiatkoch tu pôsobili napríklad Karl Jenkins alebo John Cale.

## Referencie


## Zdroj

Kategória:Hudba vo Walese
Kategória:Kultúra v Cardiffe
Kategória:Mládežnícke orchestre
Kategória:Organizácie založené v 1945
Kategória:Orchestre v Spojenom kráľovstve
Squeeze (hudobná skupina)

**Squeeze** je anglická rocková hudobná skupina, založená v roku 1974 v Londýne. Svoj názov skupina prevzala z albumu *[[Squeeze (album, The Velvet Underground)|Squeeze]]* americkej skupiny The Velvet Underground. Najznámejšie skladby tejto skupiny sú „Labelled with Love“, „Black Coffee in Bed“, „Pulling Mussels (From the Shell)“ a ďalšie. V pôvodnej zostave figuroval aj neskorší televízny moderátor Jools Holland, ktorý tu hral na klávesové nástroje. Svoj prvý album v podobe EP *[[Packet of Three]]* skupina vydala v roku 1977. Prvý radový album *[[Squeeze (album, Squeeze)|Squeeze]]* nasledoval v nasledujúcom roku. Producentom týchto nahrávok bol waleský hudobník a člen kapely The Velvet Underground John Cale. Medzi producentov ďalších nahrávok patrili popri iných Elvis Costello a John Wood. Skupinou prešlo cez dvadsať hudobníkov, roku 2015 v skupine pôsobili gitarista Chris Difford, spevák a gitarista Glenn Tilbrook, basgitarista John Bentley, klávesista Stephen Large a bubeník Simon Hanson.

## Diskografia
* *[[Squeeze (album, Squeeze)|Squeeze]]* (1978)
* *[[Cool for Cats (album)|Cool for Cats]]* (1979)
* *[[Argybargy]]* (1980)
* *[[East Side Story (Squeeze)|East Side Story]]* (1981)
* *[[Sweets from a Stranger]]* (1982)
* *[[Cosi Fan Tutti Frutti]]* (1985)
* *[[Babylon and On]]* (1987)
* *[[Frank (Squeeze)|Frank]]* (1989)
* *[[Play (Squeeze)|Play]]* (1991)
* *[[Some Fantastic Place]]* (1993)
* *[[Ridiculous (album)|Ridiculous]]* (1995)
* *[[Domino (Squeeze)|Domino]]* (1998)
* *[[Spot the Difference]]* (2010)

## Referencie


## Zdroj

Kategória:Hudobné skupiny z 1974
Kategória:Britské rockové hudobné skupiny
Kategória:Hudobné skupiny z Londýna
John de Lancie

**John Sherwood de Lancie, Jr.** (* 20. marec 1948, Philadelphia, Pensylvánia, USA) je americký herec.

## Kariéra
Narodil sa v rodine hobojistu Johna de Lancie a jeho manželky Andrey. Ako herec debutoval vo filme *Legacy* (1975) a od tej doby hral v mnohých filmoch a hosťoval či hral v mnohých seriáloch ako sú *Sudkyňa Amy*, *Hill Street Blues*, *Západné krídlo*, *Uzavretý prípad*, *L.A. Law*, *[[MacGyver]]*, *[[Čarodejnice (seriál)|Čarodejnice]]*, *[[To je vražda, napísala]]*, *[[Battlestar Galactica (seriál z roku 1978)|Battlestar Galactica]]* (seriál z roku 1978), *Touched by an Angel*, *Nulová šanca*, *[[Tak plynie čas]]*, *[[Andromeda (seriál)|Andromeda]]*, či *[[Hviezdna brána (seriál)|Hviezdna brána]]*.

V 80. a 90. rokoch hosťoval v sci-fi seriáloch zo sveta Star Treku ako záhadná a takmer všemocná bytosť Q. Objavil sa v ôsmich epizódach seriálu *[[Star Trek: Nová generácia]]*, jednej epizóde *[[Star Trek – Vesmírna stanica D.S. 9]]* a troch epizódach *[[Star Trek: Voyager]]*.

V roko 2011 daboval v oboch častiach premiérového dvojdielu 2. rady animovaného seriálu *[[My Little Pony]]* draconequusa Discorda, ktorý bol inšpirovaný ním stvárnenou postavou Q zo *Star Treku*. Ako Discord sa v seriáli objavil aj o rok neskôr ve 3. rade.

So svojou manželkou, herečkou a speváčkou Marnie Mosimanovou, má dvoch synov Keegana a Owena.

## Iné projekty

## Externé odkazy
* Oficiálne stránky 
* 
* 
* John de Lancie na Memory Alpha

## Zdroj

Kategória:Dabingoví herci USA
Kategória:Filmoví herci USA
Kategória:Televízni herci USA
Kategória:Osobnosti USA írskeho pôvodu
Kategória:Osobnosti z Philadelphie
Squeeze

**Squeeze** môže byť:

* album skupiny The Velvet Underground z roku 1973, pozri Squeeze (album, The Velvet Underground)
* anglická hudobná skupina, pozri Squeeze (hudobná skupina)
** album skupiny Squeeze z roku 1978, pozri Squeeze (album, Squeeze)
Robert Shiller

**Robert James "Bob" Shiller** (* 29. marec 1946, Detroit, Michigan, USA) je americký ekonóm, akademik a autor kníh.

V roku 2013 získal Cenu Švédskej ríšskej banky za ekonomické vedy na pamiatku Alfreda Nobela.

## Životopis
Narodil sa v Detroite v americkom štáte Michigan. Jeho otcom je inžinier Benjamin Peter Shiller a niektorí jeho predkovia sú litovského pôvodu.

V roku 1967 sa stal bakalárom na University of Michigan. V roku 1972 obhájil s prácou * Racionálne očakávania a štruktúra úrokových sadzieb (Rational expectations and the structure of interest rates)* pod vedením Franca Modiglianiho titul PhD. na
Massachusetts Institute of Technology. Od roku 1982 začal učiť na Yale University, predtým krátko pôsobil na Wharton School of the University of Pennsylvania alebo na University of Minnesota.

Je autorom veľkého množstva odborných článkov, prác a kníh z rôznych oblastí ekonómie a jeho činnosť zasahuje napríklad do oblastí behaviorálnej ekonómie, real estate alebo risk managementu. Zrejme jeho najznámejšou knihou je titul *Investičná horúčka (Irrational Exuberance)* z roku 2000. Varoval v nej, že technologický sektor sa v danom čase nachádzal vo špekulatívnej bubline, čo povedie k prudkému poklesu cien na akciovom trhu. Kniha sa stala bestsellerom a v roku 2005 sa dočkala druhého anglického vydania.

V roku 2009 získal Cenu Deutsche Bank za finančnú ekonómiu a v roku 2013 bol spoločne s Eugenom Famom a Larsom Hansenom ocenený Cenou Švédskej ríšskej banky za ekonomické vedy na pamiatku Alfreda Nobela.

Jeho manželkou je Virginia Marie Faulstich a spolu majú dve deti.

## Referencie


## Iné projekty

## Externé odkazy
* ''Co si myslí čerstvý laureát Nobelovy ceny Robert Shiller: Strach by neměl bránit inovacím''  - rozhovor v češtine
* ''Rational expectations and the structure of interest rates'' - doktorandská práca
* Prehľad významných vedeckých prác 
* Profil na stránkach Yale University
* Profil na stránkach Yale School of Management
* Profil na Nobelprize.org
* Biografia Nobelprize.org

## Zdroj

Kategória:Ekonómovia USA
Kategória:Nositelia Ceny Švédskej banky za ekonómiu na pamiatku Alfreda Nobela
Kategória:Nositelia Nobelovej ceny z USA
Kategória:Absolventi MIT
Kategória:Osobnosti z Detroitu
Kategória:Absolventi University of Michigan
Kategória:Vyučujúci na Yale University
Kategória:Vyučujúci na University of Pennsylvania
Kategória:Vyučujúci na University of Minnesota
Kategória:Osobnosti USA litovského pôvodu
Sharon Van Etten

**Sharon Van Etten** (* 26. február 1981, Clinton, New Jersey, USA) je americká pesničkárka žijúca v Brooklyne.

Narodila sa ako prostredné z piatich detí v Clintone (mala staršieho brata, dve sestry a mladšieho brata). Študovala na North Hunterdon High School a po presťahovaní do Tennessee potom Middle Tennessee State University.

V roku 2009 spievala v niekoľkých piesňach na albume skupiny The Antlers s názvom *Hospice*. Svoj prvý album s názvom *Because I Was in Love* vydala v máji 2009 prostredníctvom hudobného vydavateľstva Language of Stone. Ešte pred tým vydala niekoľko malých albumov, ktoré však boli predávané len na koncertoch. Do roku 2012 potom vydala ešte dva albumy, *Epic* (2010) a *Tramp* (2012).

V januári 2013 vystúpila na koncerte Life Along the Borderline venovanom speváčke Nico. V marci a apríli toho roku (2013) odohrala severoamerické turné ako predkapela skupiny Nick Cave and the Bad Seeds. Jej zatiaľ posledným albumom je *[[Are We There]]*, ktorý vyšiel v máji 2014. Roku 2014 svojim vokálom prispela do piesne „Is What It Is“ hudobného dua She Keeps Bees z albumu *Eight Houses*.

## Diskografia
* *[[Because I Was in Love]]* (2009)
* *[[Epic (album, Sharon Van Etten)|Epic]]* (2010)
* *[[Tramp (album)|Tramp]]* (2012)
* *[[Are We There]]* (2014)

## Referencie


## Iné projekty

## Externé odkazy
* Oficiálny web

## Zdroj

Kategória:Folkové speváčky USA
Kategória:Rockové speváčky USA
Kategória:Gitaristky
Kategória:Folkoví gitaristi USA
Kategória:Rockoví gitaristi USA
Kategória:Osobnosti z New Jersey
Timanthes z Kleón

**Timanthes** (*Timanthes,* iný prepis: *Timanthés*) bol v roku 456 pred Kr. olympijským víťazom v pankratiu.

Timanthes z Kleón zvíťazil v pankratiu na 81. olympijských hrách v roku 456 pred Kr. Pankration sa v Olympii zaviedol na 33. hrách v roku 648 pred Kr. a jeho prvým víťazom bol Lygdamis zo Syrakúz. Pankration bol pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

V druhom storočí navštívil Olympiu grécky cestovateľ a spisovateľ Pausanias, ktorý zaznamenal, že sochu Timanthea videl v posvätnom okrsku olympijskej *Altidy*. Podľa nápisu na podstavci, tvorcom tejto sochy bol sochársky majster Myrón z Atén. O Timantheovi sa hovorilo, že zomrel za týchto okolností: prestal už s tréningom, ale ešte stále skúšal svoju silu každodenným napínaním veľkého luku. Potom sa odsťahoval a o cvičenie s lukom sa nestaral. Keď sa vrátil, nevedel už luk napnúť, preto zapálil drevenú hranicu a vrhol sa do jej plameňov. Pausanias poznamenal, že kedykoľvek ľudia niečo podobné vykonali či v budúcnosti vykonajú, takýto čin sa vždy bude pokladať skôr za záchvat šialenstva ako za odvahu či hrdinstvo.
  
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v pankratiu
Timanthes

**Timanthes** alebo **Timanthés** (*Timanthes,* iný prepis: *Timanthés*) môže byť:
* olympijský víťaz v roku 456 pred Kr., pozri Timanthes z Kleón
* grécky maliar v 4. stor. pred Kr., pozri Timanthes z Kythnu 
 
**Timanthes** môže byť aj:
* rod rovnokrídlovcov, pozri Timanthes (rod)
Dobroslav Pustaj

**Dobroslav Pustaj** (* 9. júl 1931, Košice, Česko-Slovensko – † 27. jún 2013, Prostějov, Česko) bol zakladateľ protikomunistického hnutia *Slobodné Československo* a jeden z najdlhšie väznených odporcov komunistického režimu v Česko-Slovensku.

## Životopis
Narodil sa v Košiciach, ale po smrti otca sa presťahoval s matkou do Ružomberka. Ako 15-ročnému mu zomrela aj matka a začal pracovať v bavlnárskych závodoch v Ružomberku. Po februári 1948 spoznal pravú tvár nastoleného komunistického režimu a založil protikomunistickú organizáciu *Slobodné Československo*. Zamerali sa na zhromažďovanie zbraní, diskreditáciu komunistických funkcionárov, propagáciu demokratického systému a podobne. Organizácia mala konšpiratívny charakter.

6. mája 1952 bol Dobroslav Pustaj vzatý do väzby a koncom roka bol odsúdený na trest odňatia slobody v trvaní 25 rokov. Od vyššieho trestu ho zachránilo to, že protištátnu činnosť začal robiť ešte ako mladistvý. Bez prerušenia bol väznený 16 rokov – v jáchymovských uránových táboroch, v bani, leopoldovskej izolácii a nakoniec vo Valdiciach v sklárskej dielni. Prepustili ho až 10. mája 1968.

Po prepustení z väzenia bol ďalej sledovaný. Po páde režimu sa zapojil do aktivít Občianskeho fóra, Verejnosti proti násiliu a kandidoval tiež na primátora Ružomberka. Bol predsedom Konfederácie prenasledovaných komunizmom.

Zomrel 27. júna 2013 v Prostějove. Pochovaný je v Ružomberku.

## Ocenenia
* 2017 - Rad Ľudovíta Štúra II. triedy *[[in memoriam]]* za mimoriadne zásluhy o demokraciu a ochranu ľudských práv a slobôd

* 2018 - Cena mesta Ružomberok in memoriam

## Referencie

## Externé odkazy
* Osudy Dobroslava Pustaja Svedectvo Dobroslava Pustaja na Rádiu Slovensko
* Bojoval proti komunismu, nikdy se nevzdal. Rok 1989 mu přinesl velkou naději 

## Zdroje
* Dobroslav Pustaj na stránkach Ústavu pamäti národa

Kategória:Politickí väzni komunistického režimu v Česko-Slovensku
Kategória:Protikomunistický odboj v Česko-Slovensku
Kategória:Osobnosti z Košíc
Kategória:Držitelia Radu Ľudovíta Štúra II. triedy
Feidólas z Korintu

**Feidólas** (*Feidólas*) bol olympijský víťaz v jazdeckom preteku na koni v roku 512 pred Kr.

Feidólas z Korintu zvíťazil na 67. olympijských hrách v jazdeckom preteku na koni, v športovej disciplíne, ktorú v Olympii zaviedli na 33. hrách v roku 648 pred Kr. Prvé olympijské dostihové preteky vyhral Krauxidas z Krannónu. 
 
Feidólas svoje olympijské víťazstvo dosiahol veľmi kuriózne. Podľa Pausania, Feidólova kobyla menom Aura (Vietor) počas preteku zhodila svojho jazdca a nebežiac o nič pomalšie správne zatočila okolo méty, a keď začula zvuk trúby ohlasujúcej posledný úsek preteku, ešte zrýchlila a k hellanodikom dobehla prvá. Éliďania nato vyhlásili Feidóla za víťaza a dovolili mu, aby mohol svojej kobyle v Olympii venovať sochu.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier jazdeckých pretekov na koni
Africká kvalifikácia v hádzanej na LOH 2004

**Africká kvalifikácia v hádzanej na LOH 2004** bola africká kontinentálna kvalifikácia v hádzanej na Letné olympijské hry 2004. Organizovala ju Africká hádzanárska konfederácia (CAHB) a konala sa v Luande, v Angole od 16.20. septembra 2003, za účasti 3 mužských a 2 ženských tímov. Na turnaj nepricestovali pôvodne plánované družstvo žien Tuniska, družstvo mužov Maroka a obe družstvá Kamerunu. Turnaj mužov pozostával iba z jednej skupiny, v ktorej sa stretol každý s každým; ženské tímy odohrali medzi sebou 2 zápasy. Zvíťazili a jediné postupové miesto si vybojovali družstvá  a domácej .

## Výsledky
### Muži

### Ženy

## Referencie

## Externé odkazy
* Oficiálna stránka Africkej hádzanárskej konfederácie  /
* Oficiálna stránka Angolskej hádzanárskej federácie  

## Zdroj
* Africká kvalifikácia mužov a žien 2004 na stránke todor66.com 

Kategória:Hádzaná v 2003
Kategória:Africká kvalifikácia v hádzanej na LOH
Hádzaná
Gravity (singel DJa Fresha)

„**Gravity**“ je skladba anglického drum and bassového producenta DJa Fresha, ktorá bola vydaná ako piaty singel z jeho nadchádzajúceho štúdiového albumu. Vydaná bola dňa 8. februára 2015 v spojenom kráľovstve. Na skladbe vokálne spolupracovala anglická speváčka Ella Eyre.

Hudobné video bolo natočené v meste Tucson v štáte Arizona v USA. Vo videu je DJ Fresh a Ella Eyre v aute, ktoré naháňa polícia.

## Zoznam skladieb

## Pozície v rebríčkoch

## Referencie

## Zdroj

Kategória:Single z 2015
Kategória:Piesne DJa Fresha
Kategória:Piesne Elly Eyre
Abram (Rumunsko)

**Abram** () je obec v Bihárskej župe v Rumunsku. Nachádza sa na severovýchode župy a skladá sa z ôsmich dedín: Abram (sídlo obce), Cohani, Dijir, Iteu, Iteu Nou, Margine, Satu Barbă a Șuiug.

## História
Prvá písomná zmienka o dedine Abram je z roku 1291 ako *Villa Abram*. V dokumentoch je táto dedina spomínaná: 1291 ako *Villa Abram*, 1397 *Monustorusabram*, 1412 *Monostorosabraham*, 1454 *Monostorosabran*, 1625 *Monostoros Abram*, 1632 *Felseö Abram*, 1692 *Veilse Abrahamb*, 1808 *Abrámul de Szusz*, 1828, 1851 *Felseö Abrány*, 1913 *Érábrány*.

Dedina Coheni sa spomína v roku 1454 ako Kolyan, potom roku 1489 *Kohan*, 1625 *Kohani*, 1692 *Kohany*, 1828 *Kohány*, 1851 *Luki-Kohány*, *Ityiv-si-Koháni*, 1913 *Berretyókohány*.

Prvá písomná zmienka o dedine Dijir pochádza z roku 1410 ako *Dizer*, potom 1422 *possesio volahalis Dyser*, 1800 *Dizsér*, 1828 *Dézser*, 1851 *Dizsér*.

Prvýkrát sa Margine spomína ako *Walachalis Zeltarlow*. V roku 1808 je spomenutá ako Marzsinye. Je majetkom spočiatku Bethlenovcov, neskôr Telekovcov a Degenfeldovcov. Narodil sa tu Ovidiu Drimba, rumunský literárny historik a univerzitný profesor.

## Demografia

## Turistické atrakcie
* Drevený kostol sv. Archanjela Michala (*Biserica de lemn Sfinții Arhangheli Mihail și Gavriil*) v dedine Margine, postavený roku 1770, kultúrna pamiatka
 
* Premonštátsky kostol v dedine Abram z 18. storočia, kultúrna pamiatka.

## Zdroj

Kategória:Obce v Bihárskej župe v Rumunsku
Let’s Dance (singel Chrisa Reu)

„**Let’s Dance**“ je skladba britského speváka-skladateľa Chrisa Reu. Bola vydaná ako singel dňa 6. júna 1987 z jeho albumu *[[Dancing with Strangers]]*. V britskom rebríčku UK Singles Chart singel dosiahol 12. miesto a udržal sa v ňom 10 týždňov. CD singel z roku 1987 obsahuje pomalšiu verziu tejto skladby, kým albumová verzia je "tvrdšia", rýchejšia a s viac rock and rollovým nádychom.

## Referencie

*

## Zdroj

Kategória:Single z 1987
Kategória:Piesne Chrisa Reu
Anys

MUDr. **Ondrej Beňačka**, PhD., MBA (* 1984, ČSSR), známy pod pseudonymom **Anys** je člen skupiny Kontrafakt, pochádzajúcej z Piešťan. Má vyštudovanú medicínu a pracoval ako lekár v Ružinovskej nemocnici.

## Začiatky
Ego a Anys chodili spolu na gymnázium. Na začiatku spolupracoval s Egom ale v tejto dobe nemali príliš veľký úspech. Ego na čas odišiel do Kanady, zatiaľ čo Anys na Slovensku nakúpil príslušenstvo a začal trénovať, tvoriť. Ega po nejakej dobe z Kanady vyhostili za graffiti a vrátil sa späť na Slovensko. Neskôr spolu s Rytmusom založili skupinu Kontrafakt. Kontrafakt vydal svoj prvý album v roku 2003 s názvom Tri špinavé mená a postupne sa začal dostávať do povedomia. Dnes majú na konte 6 štúdiových albumov - *Tri špinavé mená*, *E.R.A.*, *Bozk na rozlúčku*, *Navždy*, *Real Newz* a *KF ako Rolls*. Kontrafakt je najúspešnejšou hip-hopovou skupinou na Slovensku a v Česku. Anys patrí medzi najznámejších slovenských DJ-ov, kedysi aj producentov.

## Videoklipy

*   2003 – „Dáva mi“
*   2004 – „E.R.A.“
*   2005 – „Pravda bolí/Mulano stylos“
*   2005 – „Nelutujem“
*   2006 – „Moji ľudia (DJ Wich RMX)“
*   2006 – „I tak to Dosiahne (ft. WWO, Orion & Soundkail)“
*   2006 – „Potrebujem tvoju nenávisť“
*   2007 – „Život je boj“
*   2009 – „Bozk na rozlúčku“
*   2013 – „Stokujeme Vonku“
*   2013 – „Odviati Vetrom“

*   2013 – „V mojom svete“
*   2014 – „Kým neskapem“
*   2014 – „Keď Jazdíme My (prod. Maiky Beatz)“
*   2014 – „Podzemie“
*   2014 – „SSMD“
*   2015 – „Život je film“

Kategória:Slovenskí hudobníci
Kategória:Slovenskí dídžeji